# Elektrėnų mariose (Pastrėvio maudykloje) maudytis nerekomenduojama

 Elektrėnų savivaldybės administracija, atsižvelgdama į 2019 m. rugpjūčio 9 d. Nacionalinės visuomenės sveikatos priežiūros laboratorijos pateiktus stebimų Elektrėnų savivaldybės maudyklų vandens tyrimų protokolų duomenis, informuoja, kad **Elektrėnų mariose,** **Pastrėvio maudykloje maudytis nerekomenduojama,** nes šios maudyklos vanduo neatitinka „Paplūdimiai ir jų maudyklų vandens kokybė“ nustatytų  mikrobiologinių parametrų reikšmių. Atsižvelgiant į Lietuvos Respublikos higienos normos reikalavimus, žarninių enterokokų turi būti ne daugiau kaip 100 kolonijas sudarančių vienetų (KSV) 100 ml vandens, o žarninių lazdelių ‒ ne daugiau kaip 1000/100 ml vandens. **Maudytis Elektrėnų mariose prie Pastrėvio nerekomenduojama** iki pakartotinių vandens tyrimų rezultatų, apie kuriuos bus informuota visuomenė, gavimo.

Visų kitų Elektrėnų savivaldybėje stebimų maudyklų: Elektrėnų marių (Elektrėnų m. maudyklos, Mažiklės pusiasalio), Vievio (Vievio m. ir Pylimų k. poilsio zonose), Aujėdo (Kietaviškių poilsio zona) ir Nestrėvaičio (Semeliškių poilsio zona) ežerų vanduo yra švarus ir atitinka kokybės reikalavimus.

|  |  |  |
| --- | --- | --- |
| Maudyklos pavadinimas  | Mikrobiologiniai parametrai |   |
| Žarniniai enterokokai (ksv/100 ml)  | Žarninės lazdelės (ksv/100 ml) | Nuolaužos, plūduriuojančios medžiagos, dervų likučiai, stiklas, plastikas, guma |
| Elektrėnų miesto maudykla (Elektrėnų marios) | 64±23 | 49,6 (34,4-68,5) | - |
| Mažiklės pusiasalio poilsio zona (Elektrėnų marios) | 81±28 | 61,7 (42,8-85,4) | - |
| Vievio miesto maudykla (Vievio ežeras) | 33±14 | 83,9 (59,8-112,8) | - |
| Pylimų k. poilsio zona (Vievio ežeras) | 18±10 | 95,9 (70,2-127,6) | - |
| Kietaviškių poilsio zona (Aujėdo ežeras) | 23±11 | 22,6 (13,9-34,5) | - |
| Semeliškių poilsio zona (Nestrėvaičio ežeras) | 5±5 | <1,0 (0,0-3,7) | - |
| Pastrėvio k. poilsio zona (Elektrėnų marios) | **2x10² (1,0 x10²)** | 67,0 (47,7-91,5) | - |

2019 m. rugpjūčio 9 d. buvo paimti paplūdimio smėlio mėginiai dėl žmogui patogeninių helmintų ir jų kiaušinėlių ištyrimo iš stebimos Elektrėnų miesto maudyklos paplūdimio. Gauti smėlio parazitologiniai tyrimų rezultatai parodė, kad smėlio kokybė atitinka higienos normos reikalavimus (žmogui patogeninių kirminų kiaušinėlių ir jų lervų nerasta).

*Elektrėnų savivaldybės administracijos informacija*